Document ID: 31993D0343

ΑΠΟΦΑΣΗ ΤΗΣ ΕΠΙΤΡΟΠΗΣ της 4ης Ιουνίου 1993 για τα μέτρα προστασίας από τον αφθώδη πυρετό στη Βουλγαρία και για την τροποποίηση για δεύτερη φορά της απόφασης 93/242/ΕΟΚ
(93/343/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 91/496/ΕΟΚ του Συμβουλίου της 15ης Ιουλίου 1991 περί θεσπίσεως των γενικών αρχών οι οποίες διέπουν τη διοργάνωση κτηνιατρικών ελέγχων για ζώα που εισέρχονται στην Κοινότητα από τρίτες χώρες και περί τροποποιήσεως των οδηγιών 89/662/ΕΟΚ, 90/425/ΕΟΚ και 90/675/ΕΟΚ (1), όπως τροποποιήθηκε τελευταία από την απόφαση 92/438/ΕΟΚ (2), και ιδίως το άρθρο 18 παράγραφος 7,
την οδηγία 90/675/ΕΟΚ του Συμβουλίου της 10ης Δεκεμβρίου 1990 περί θεσπίσεως των γενικών αρχών οι οποίες διέπουν τη διοργάνωση κτηνιατρικών ελέγχων για προϊόντα που εισέρχονται στην Κοινότητα από τρίτες χώρες (3), όπως τροποποιήθηκε τελευταία από την οδηγία 92/118/ΕΟΚ (4), και ιδίως το άρθρο 19 παράγραφος 7,
την οδηγία 90/425/ΕΟΚ του Συμβουλίου της 26ης Ιουνίου 1990 σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (5), όπως τροποποιήθηκε τελευταία από την οδηγία 92/118/ΕΟΚ, και ιδίως το άρθρο 10,
Εκτιμώντας:
ότι επιβεβαιώθηκε κρούσμα αφθώδους πυρετού στη Βουλγαρία-
ότι η παρουσία αφθώδους πυρετού στη Βουλγαρία συνιστά σοβαρή απειλή για τις αγέλες των κρατών μελών, όσον αφορά το εμπόριο και τις εισαγωγές ζωντανών ζώων και των προϊόντων τους-
ότι είναι, ως εκ τούτου, αναγκαίο να θεσπιστεί απαγόρευση στις εισαγωγές και τη διαμετακόμιση ζώντων ζώων ευάλωτων στην ασθένεια ειδών και στις εισαγωγές όλων των προϊόντων των εν λόγω ειδών από τη Βουλγαρία-
ότι, για λόγους διαφάνειας, είναι σκόπιμο να αποκλειστεί η Βουλγαρία από το πεδίο εφαρμογής της απόφασης 93/242/ΕΟΚ της Επιτροπής της 30ής Απριλίου 1993 για την εισαγωγή στην Κοινότητα ορισμένων ζώντων ζώων και των προϊόντων τους καταγωγής ορισμένων ευρωπαϊκών χωρών σε σχέση με τον αφθώδη πυρετό (6), όπως τροποποιήθηκε από την απόφαση 93/335/ΕΟΚ (7)-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Τα κράτη μέλη δεν επιτρέπουν την εισαγωγή στην επικράτεια της Κοινότητας ζωντανών βοοειδών, αιγοπροβάτων, χοίρων και άλλων διχήλων ζωικών ειδών, τα οποία προέρχονται ή διέρχονται από την επικράτεια της Βουλγαρίας.
2. Τα κράτη μέλη δεν αποστέλλουν ζωντανά βοοειδή, αιγοπρόβατα, χοίρους και λοιπά δίχηλα ζωικά είδη σε άλλα κράτη μέλη μέσω της επικράτειας της Βουλγαρίας.
Άρθρο 2
Τα κράτη μέλη δεν επιτρέπουν την εισαγωγή προϊόντων βοοειδών, αιγοπροβάτων, χοίρων και λοιπών διχήλων ζωικών ειδών καταγωγής επικράτειας Βουλγαρίας.
Άρθρο 3
Στο παράρτημα Β απαλείφεται η λέξη "Βουλγαρία" από την απόφαση 93/242/ΕΟΚ της Επιτροπής.
Άρθρο 4
Η παρούσα απόφαση απευθύνεται στα κράτη μέλη.
Βρυξέλλες, 4 Ιουνίου 1993.

Labels: 18
17
6